Miss Universe 1960

Ang **Miss Universe 1960** ay ang ikasiyam na edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos 9 noong Hulyo 1960.

Pagkatapos ng kompetisyon, kinoronahan ni Akiko Kojima ng Hapon si Linda Bement ng Estados Unidos bilang Miss Universe 1960. Ito ang pangatlong tagumpay ng Estados Unidos sa kasaysayan ng kompetisyon. Nagtapos bilang first runner-up si Daniela Bianchi ng Italya, habang nagtapos bilang second runner-up si Elizabeth Hodacs ng Austrya.

Mga kandidata mula sa apatnapu't-tatlong bansa at teritoryo ang lumahok sa kompetisyong ito. Pinangunahan ni Charles Collingwood ang kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1960|250x250px

### Lokasyon at petsa ng kompetisyon 
Noong 7 Oktubre 1959, inanunsyo ni Hank Meyer, city publicity director ng Miami Beach, na ang ikasampung anibersaryo ng kompetisyon ay gaganapin sa Miami Beach, Florida, imbis na sa Long Beach, California sa Estados Unidos. Ayon sa Long Beach Beauty Congress, "masyadong naging komersyalisado" ang kompetisyon matapos ang kompetisyon noong Hulyo 1959 na napalanunan ni Akiko Kojima ng Hapon, dahilan upang alisin ang kanilang suporta sa *pageant*.

### Pagpili ng mga kalahok 
Ang mga kalahok mula sa apatnapu't-tatlong bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang bansa/teritoryo at isang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

#### Mga pagpalit 
Iniluklok si Mary Quiróz, Miss Yaracuy 1957, upang kumatawan sa bansang Beneswela sa edisyong ito dahil ginanap ang Miss Venezuela 1960 ilang linggo pagkatapos ng Miss Universe. Dapat sanang kakatawan sa Dinamarka sa kompetisyong ito si Sonja Menzel. Gayunpaman, pinalitan ni Lizzie Ellinor Hess si Menzel matapos palitan ni Menzel si Antje Moeller sa Miss International matapos tuklasan na labing-anim na taong gulang lamang si Moller.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Espanya, Hordan, Portugal, at Tunisya. Bumalik sa edisyong ito ang mga bansang Suwisa at Timog Aprika na huling sumali noong 1953; Nuweba Selandiya at Hong Kong na huling sumali noong 1954; Libano at Pinlandiya na huling sumali noong 1955; Maruekos na huling sumali noong 1957; at Beneswela, Paragway, Suriname, at Tsile na huling sumali noong 1958. 

Hindi sumali ang Hawaii dahil isa na itong estado ng Estados Unidos, at nagsimula nang magpadala ang Hawaii ng mga kandidata sa Miss USA. Hindi sumali si Marzena Malinowska ng Polonya dahil pinili nitong sumali sa Miss International 1960. Hindi sumali si Lorena Velázquez ng Mehiko dahil tumanggi siyang katawanin ang Mehiko sa kompetisyon. Hindi sumali si Figen Özgür ng Turkiya dahil sa hindi isiniwalat na dahilan at pinalitan siya ni Nebahat Çehre. Gayunpaman, bumitiw rin siya sa kompetisyon dahil sa hindi isiniwalat na dahilan. Hindi sumali ang mga bansang Guwatemala at Taylandiya sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat rin sanang sasali si Cluadinette Fouchard ng Hayti, subalit ito ay bumitiw dahil ito ay ikakasal na. Hindi sumali sina Julia Adamson ng British Guiana, Wiana Sulastini ng Indonesya, at Christl D’Cruz ng Singapura dahil pinili nilang sumali sa Miss International 1960. Hindi sumali sina Pat Tudor ng Australya, Sale Assouen ng Kamerun, Rajaobelina Bedovoahangy ng Madagaskar, Jenny Lee Scott ng Rhodesia, at Maria Flohr ng Tahiti dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss Universe 1960 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1955, labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Ang labinlimang mga *semi-finalist* ay magbibigay ng isang maikling talumpati gamit ang kanilang sariling wika. Pagkatapos nito, lumahok sa *swimsuit competition* at *evening gown competition* ang mga *semi-finalist,* at kalaunan ay napili ang limang pinalista''.
* Fernando Botero – Kolombyanong pintor

## Mga tala 

## Mga sanggunian 
## Panlabas na kawing 
*